**Umbra**

*Maresalmusca*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-o lași în seara asta pe umbră în cuier

și chiar de nu-i păzită de vreun garderobier

să ieși așa în parc, să nu-ți fie rușine,

te vor acoperi privirile-mi caline.

Fă bine, dar, și ieși tiptil acum din casă

și chiar de mână tu de umbră vei fi trasă

să o smucești puternic, așa cum ai făcut

când ieri am încercat timid să ți-o sărut.

Cu ochii strălucind mai tare ca pantofii,

te-aștept, eu piatră, ce-așteaptă filosofii

cu umbra-mi la intrarea de nord din Cișmigiu

pliată peste brațu-mi, în loc de pardesiu.

Te-ntinzi acum pe mine precum se-ntinde arcul,

de-ți va plesni privirea vei săgeta tot parcul,

copacii nu respiră, nici frunzele nu-s vii

acum că nu sunt umbre ce le-ar putea foșni.